Tolong jelaskan mengenai Kalumangsungan hirup dari Pacikrak dalam bahasa sunda

Saméméh taun 1990-an, ieu manuk masihkénéh loba kapanggih hirup bébas kalayan henteu mibanda niléy ékonomi, sarua jeung manuk goléjra atawa manuk piit. Malahan jumlahna ogé kawilang loba, sagigireun henteu ogoan dina mangsa baranahan ieu manuk ogé teu pati kaganggu hirup pagilinggisik jeung manusa, nu matak ieu manuk gancang baranahan.

Kiwari ieu manuk mibanda niléy ékonomi nu henteu saeutik, hanjakal kahirupan mimiti kaganggu lantaran loba nu moro. Aya nu diposong, dileugeut, dipitapak, malahan diboro peuting-peuting maké batré mangsa ieu manuk keur mondok disayangna, jeung sajabana. Ieu ngabalukarkeun populasina ngorotan kalawan gancang. Malahan mah di daérah pasisian Jakarta jeung Bogor, kawas geus hésé nempo ieu manuk hirup liar kalawan bébas.

Pacikrak beunang néwak mah gampang paéh alatan sawan (stres), komo deui manuk nu ditewakna geus déwasa. Katurug nginguna tacan mibanda pangalaman atawa henteu rapékan, ieu manuk gancang pisan paéhna. Pacikran nu dikandangan ilaharna diparaban kroto, sireum kararanggé, hileud Hongkong, jeung pélét (voer).

Bédana pacikrak jalu jeung bikang, salah sahijina tina pangawakan. Pacikrak jalu leuwih gedé pangawakanna batan nu bikang, sarta bacéona leuwih ramé. Buntutna ogé leuwih panjang sarta kelir bulu jang-jangna leuwih poék.

Ditempo tina pamatukna ogé bisa dibedakeun:

Pamatuk handapna leuwih pias éta pacikrak bikang

Pamatuk handapna bodas tapi tungtungna semu hideung éta pacikrak ngora/jajangkar

Pamatukna hideung kabéh éta pacikrak jalu